Приложение № 9

**Програма**

**за надзор, контрол и ерадикация на ензоотична левкоза по говедата, мукозна болест-вирусна диария, инфекциозен ринотрахеит по говедата в Република България през 2022 – 2024 г.**

**Идентификация на програмата**

Държава членка: **Република България**

Заболявания: **ензоотична левкоза по говедата, мукозна болест-вирусна диария, инфекциозен ринотрахеит по говедата**

Период на изпълнение: **2022 – 2024 г.**

**За контакт:**

отдел „Здравеопазване на животните“,

дирекция “Здравеопазване и хуманно отношение към животните”,

Българска агенция по безопасност на храните

бул. „Пенчо Славейков“ 15A

1606, София, България

E-mail: AHW@bfsa.bg

**1. Цели на програмата**

Настоящата програма цели да въведе устойчива и цялостна система за надзор за установяване на здравния статус на едрите преживни животни по отношение на три болести - ензоотична левкоза по говедата (EBL), мукозна болест-вирусна диария (BVD), инфекциозен ринотрахеит по говедата (IBR-IPV), оздравяването на стадата чрез опционална ерадикация, контрол и превенция, поетапно придобиване на свободен статус на стада, области от страната и на цялата страна.

**2. Елементи на програмата**

2.1. Активен надзор на едри преживни животни и дейности на ниво животновъден обект

* EBL, BVD, IBR-IPV

Изготвяне на индивидуални планове за оздравяване на стадата от горепосочените болести и за биосигурност с цел достигане на свободен статус на обекта, одобрявани и контролирани от официални ветеринарни лекари.

Провеждане на клинични прегледи в говедовъдните обекти.

* EBL и IBR-IPV

Лабораторно-диагностично изследване на серумни и/или млечни проби от едри преживни животни за установяване на антитела срещу причинителите, при необходимост/съмнение лабораторно диагностично изследване на цяла кръв за установяване на причинителя.

* IBR-IPV

Лабораторно-диагностично изследване за диференциране на ваксинационен и див щам.

Лабораторно-диагностично изследване на проби от мъжки ЕПЖ, използвани за разплод.

* BVD

Лабораторно-диагностично изследване на серумни проби от едри преживни животни за установяване на антитела срещу причинителя, при необходимост/съмнение лабораторно диагностично изследване на цяла кръв за установяване на причинителя.

* BVD и IBR-IPV

Ваксинация с лицензирани за употреба в страната или ЕС ваксини за сметка на собствениците, в случай на предприемане на този подход за оздравяване на животновъдния обект. При предприемането на подобен подход, следва да се имат предвид изискванията за добиване на статут на Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута свободен от болест за някои болести от списъка и нововъзникващи болести относно добиването на свободен статус, както и рестрикциите на Делегиран регламент (ЕС) 2020/688 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания във връзка с движението в рамките на Съюза на сухоземни животни и на яйца за люпене при движение на пратки говеда.

2.2. Пасивен надзор на съмнителни за болестта едри преживни животни

* Лабораторно-диагностични изследвания на кръвни проби от преживни животни за установяване наличието на антитела, при съмнение за заболяванията.
* Лабораторно-диагностични изследвания на кръвни и органни проби от преживни животни за установяване генома на вирус, при съмнение за заболяванията.

2.3. Надзор в кланици за EBL

* Извършване на следкланични прегледи.
* Вземане на проби и лабораторно-диагностични изследвания от лезии.

**3. Институции и организации, отговорни за изпълнението на програмата**

3.1. Българска агенция по безопасност на храните

3.1.1. ЦУ на БАБХ

Дирекция „Здравеопазване и хуманно отношение към животните“:

* Разработват и актуализират настоящата програма, съгласно епизоотичната обстановка, анализ на получените данни, популационни промени, настъпили в хода на изпълнението на програмата и др. фактори, влияещи върху нея;
* Контролира дейностите по прилагане на мерките в програмата;
* Анализират получените данни и изготвя доклади.

Дирекция „Контрол на храните“

* Контролират дейностите по прилагане на мерките в програмата, които се отнасят до надзора в кланици;
* Анализират получените данни и изготвя доклади.

3.1.2. Областни дирекции по безопасност на храните

* Контролират изпълнението на мерките в програмата на ниво животновъден обект или прилагат мерките (месопреглед в кланици/вземане на проби при констатиране на лезии, вземане на млечни проби в животновъден обект) в програмата;
* Одобряват и контролират индивидуалните планове за оздравяване в настоящата програма болести и за биосигурност на ниво животновъден обект;
* Събират данни и създават досиета за целите за придобиване и поддържане на статут на обектите за ЕПЖ на територията на областта;
* Провеждат срещи и си сътрудничат с животновъди с цел подобряване на прилагането на мерките в програмата;
* Провеждат срещи и си сътрудничат с Българския ветеринарен съюз (БВС)/регистрирани ветеринарни лекари на местно ниво с цел подобряване на прилагането на мерките в програмата;
* Събират данни за надзора на територията на съответното ОДБХ и извършват анализ за ефективността на прилаганите мерки;
* Предвид целите за статус на обекта, прилагат мерки за ерадикация в случай на констатиране на болест.

3.2. Български ветеринарен съюз (БВС)/регистрирани ветеринарни лекари:

* Съдейства при разработването и актуализирането настоящата програма, съгласно епизоотичната обстановка, анализ на получените данни, популационни промени, настъпили в хода на изпълнението на програмата и др. фактори, влияещи върху нея;
* Извършват клинични прегледи, вземане на кръвни проби от ЕПЖ;
* Разработват/съдействат на собственика на животновъдния обекта за разработване на план за биосигурност, ерадикация и контрол на болестите в текущата програма;
* Въвеждат данни във ВетИС;
* Докладват за съмнение за възникване на някоя болестите;
* Съдействат при прилагане на мерки в случай на констатиране на болест.

3.3. Национален диагностичен научноизследователски ветеринарномедицински институт (НДНИВМИ)

Национална референтна лаборатория "Ензоотична левкоза по говедата" и лаборатория „Вирусни болести по животните, хламидии и рикетсии“:

* поддържа постоянна диагностична готовност;
* провежда лабораторно–диагностичните изследвания на всички постъпили проби по програмата;
* информира ЦУ на БАБХ и ОДБХ за резултатите от лабораторните изпитвания;
* въвежда информация от получените резултати във ВетИС;
* предоставя обобщени данни за извършените лабораторни изпитвания.

**4. Териториален обхват**

Програмата се прилага на територията на цялата страна.

**5. Схема за пробовземане и използвани лабораторни диагностични методи**

5.1. Схема за пробовземане

| **Болест** | **Вид проби** | **Възраст и статус на ЕПЖ** | **Брой животни** | **Честота** | **Пробовземач** | **Вид изследване** |
| --- | --- | --- | --- | --- | --- | --- |
| Ензоотична левкоза по говедата | Сборни млечни проби[[1]](#footnote-1) | Лактиращи над 24 месеца | Всички ЕПЖ над 24 месеца | Двукратно годишно през интервал не по-малко от 4 месеца | Официален ветеринарен лекар | ELISA |
| Индивидуални серумни проби  | Нелактиращи над 24 месеца | Всички ЕПЖ над 24 месеца | Двукратно годишно през интервал не по-малко от 4 месеца | Регистриран ветеринарен лекар | ELISA, AGID |
| Индивидуални органни проби | Всички ЕПЖ открити при следкланичен преглед с лезии, характерни за болестта | Официален ветеринарен лекар в кланица | PCR |
| Инфекциозен ринотрахеит по говедата | Сборни млечни проби[[2]](#footnote-2) | Лактиращи ЕПЖ над 12 месеца | Всички ЕПЖ над 12 месеца | Двукратно годишно, през интервал не по-малко от 2 месеца | Официален ветеринарен лекар | ELISA |
| Индивидуални серумни проби | Мъжки ЕПЖ за разплод над 12-месечна възраст | Всички над 12 месеца | Двукратно годишно, през интервал не по-малко от 2 месеца | Регистриран ветеринарен лекар | ELISA |
| Индивидуални серумни проби | Мъжки ЕПЖ, непредназначени за разплод над 12 месеца | Проби от брой животни, така че да се установи разпространение от 10% при достоверност 95% | Двукратно годишно | Регистриран ветеринарен лекар | ELISA |
| Мукозна болест-Вирусна диария | Индивидуални серумни проби | –  | Проби от брой животни, така че да се установи разпространение на болестта в стопанството от 50% при 95% достоверност, за обекти с над 5 бр. ЕПЖ;- за обекти под 5 бр. ЕПЖ – от всички ЕПЖ в обекта | Трикратно годишно, с интервали не по-малко от 4 месеца | Регистриран ветеринарен лекар | ELISA |

* ***NB!*** – Сборните млечни проби за Левкоза и Инфекциозен ринотрахеит се изпращат двукратно годишно, като единия път се вземат с пробите взети за надзор на заболяванията Бруцелоза по говедата и Ку-треска, и се изпращат за изследване в НДНИВМИ. В този случай броят на животните, от които ще се образува сборната проба трябва да е съобразен с описаното в бележки 1 и 2 в гореописаната таблица.

***Брой млекодобивни стопанства и брой и млечни крави, които могат да бъдат обхванати от програмата с изпитване на сборни млечни проби:***

|  |  |  |
| --- | --- | --- |
| ***МДС с 10 до 49 мл. крави*** | ***МДС от 50 до 100 мл. крави*** | ***МДС с над 100 мл. крави*** |
| **Регион** | **брой мдс** | **бр. мл. крави** | **Регион** | **брой мдс** | **бр. мл. крави** | **Регион** | **брой мдс** | **бр. мл. крави** |
| Благоевград | 59 | 1586 | Благоевград | 18 | 1101 | Благоевград | 4 | 493 |
| Бургас | 26 | 727 | Бургас | 11 | 762 | Бургас | 10 | 1526 |
| Варна | 40 | 1054 | Варна | 11 | 729 | Варна | 6 | 1314 |
| В. Търново | 6 | 144 | В. Търново | 3 | 190 | В. Търново | 0 | 0 |
| Видин | 18 | 459 | Видин | 6 | 365 | Видин | 9 | 1554 |
| Враца | 148 | 3810 | Враца | 32 | 2152 | Враца | 5 | 931 |
| Габрово | 22 | 578 | Габрово | 4 | 279 | Габрово | 6 | 1285 |
| Добрич | 52 | 1380 | Добрич | 23 | 1561 | Добрич | 21 | 7260 |
| Кърджали | 16 | 432 | Кърджали | 2 | 149 | Кърджали | 0 | 0 |
| Кюстендил | 18 | 430 | Кюстендил | 8 | 492 | Кюстендил | 2 | 386 |
| Ловеч | 6 | 138 | Ловеч | 2 | 134 | Ловеч | 0 | 0 |
| Монтана | 53 | 1555 | Монтана | 18 | 1179 | Монтана | 10 | 3872 |
| Пазарджик | 41 | 1051 | Пазарджик | 16 | 974 | Пазарджик | 3 | 362 |
| Перник | 42 | 995 | Перник | 8 | 521 | Перник | 6 | 1012 |
| Плевен | 95 | 2570 | Плевен | 36 | 2529 | Плевен | 11 | 1605 |
| Пловдив | 184 | 4940 | Пловдив | 94 | 6438 | Пловдив | 69 | 18857 |
| Разград | 80 | 1688 | Разград | 5 | 351 | Разград | 3 | 363 |
| Русе | 61 | 1548 | Русе | 19 | 1363 | Русе | 9 | 1573 |
| Силистра | 91 | 2318 | Силистра | 17 | 1178 | Силистра | 7 | 1847 |
| Сливен | 69 | 1948 | Сливен | 47 | 3284 | Сливен | 28 | 6188 |
| Смолян | 34 | 711 | Смолян | 9 | 659 | Смолян | 3 | 360 |
| София (град) | 1 | 25 | София (град) | 1 | 66 | София (град) | 0 | 0 |
| София (област) | 15 | 452 | София (област) | 14 | 1011 | София (област) | 7 | 940 |
| Стара Загора | 92 | 2457 | Стара Загора | 47 | 3418 | Стара Загора | 19 | 3557 |
| Търговище | 65 | 1339 | Търговище | 13 | 883 | Търговище | 15 | 2844 |
| Хасково | 137 | 3656 | Хасково | 49 | 3351 | Хасково | 27 | 4584 |
| Шумен | 151 | 3838 | Шумен | 19 | 1388 | Шумен | 17 | 4589 |
| Ямбол | 38 | 1000 | Ямбол | 6 | 387 | Ямбол | 4 | 543 |
| **общо:** | **1660** | **42829** | **общо:** | **538** | **36894** | **общо:** | **301** | **67845** |
| **Общо от трите групи МДС:** | **Стада:** | **2499** | **Животни:** | **147568** |

**Общ брой стада и животни и стада и животни към 2020, въз основа на които са изчислени изследванията по програмата**

|  |  |
| --- | --- |
| ***Регион***  | ***Общ брой стада и животни*** |
| ***говеда*** | ***биволи*** |
| ***стада*** | ***животни*** | ***стада*** | ***животни*** |
| Благоевград | 3 745 | 53 235 | 15 | 537 |
| Бургас | 2 143 | 40223 | 17 | 1067 |
| Варна | 722 | 13590 | 5 | 223 |
| В. Търново | 900 | 24075 | 20 | 855 |
| Видин | 276 | 5865 | 6 | 127 |
| Враца | 1 486 | 22041 | 95 | 4000 |
| Габрово | 324 | 7952 | 17 | 432 |
| Добрич | 655 | 26 410 | 5 | 216 |
| Кърджали | 9 118 | 61069 | 1 | 40 |
| Кюстендил | 582 | 10003 | 3 | 152 |
| Ловеч | 749 | 14086 | 7 | 184 |
| Монтана | 560 | 16693 | 37 | 563 |
| Пазарджик | 2 375 | 22759 | 13 | 438 |
| Перник | 627 | 7119 | 3 | 96 |
| Плевен | 1 121 | 20577 | 21 | 1250 |
| Пловдив | 2 239 | 72024 | 31 | 1556 |
| Разград | 1 111 | 17749 | 8 | 230 |
| Русе | 535 | 12461 | 11 | 734 |
| Силистра | 767 | 13012 | 15 | 179 |
| Сливен | 1 211 | 37958 | 15 | 749 |
| Смолян | 3 282 | 11942 | 2 | 34 |
| София (град) | 258 | 4786 | 2 | 72 |
| София (област) | 1 499 | 27762 | 21 | 900 |
| Стара Загора | 1 049 | 28639 | 17 | 1100 |
| Търговище | 1 288 | 19226 | 18 | 581 |
| Хасково | 3 934 | 59525 | 60 | 1850 |
| Шумен | 2 167 | 26285 | 8 | 220 |
| Ямбол | 781 | 26317 | 15 | 1181 |
| **общо:** | **45 504** | **703 383** | **488** | **19 566** |

**5.2. Използвани лабораторни диагностични методи**

Ензоотична левкоза по говедата

* I/B-ELISA (indirect/blocking enzyme-linked immunosorbent assay) – серологичен метод за определяне наличието на антитела срещу вируса върху серумни проби. I-ELISA се използва за млечни проби.
* AGID (agar-gel immunodiffusion) - серологичен метод за определяне наличието на антитела срещу вируса върху серумни проби.
* PCR (polymerase chain reaction) – молекулярен метод за определяне наличие на генома на вируса. Изпълнява се върху кръвни (цяла кръв, органни проби).

Инфекциозен ринотрахеит/инфекциозен пустулозен вулвовагинит

* I-ELISA за BoHV-1 (indirect enzyme-linked immunosorbent assay) – серологичен метод за определяне наличието на антитела срещу вируса в отделни серумни проби или в проби от мляко.
* gB B-ELISA (gB blocking enzyme-linked immunosorbent assay) – серологичен метод за определяне на антитела срещу гликопротеин B на BoHV-1 в отделни серумни проби.
* gE B-ELISA (gE blocking enzyme-linked immunosorbent assay) – серологичен метод за определяне на антитела срещу гликопротеин Е на BoHV-1 в отделни серумни проби при ваксинирани говеда с ваксина с gE-отрицателен щам.
* PCR - (polymerase chain reaction) – молекулярен метод за определяне наличие на генома на вируса. Изпълнява се върху кръвни (цяла кръв, органни проби, проби от сперма).

Мукозна болест – вирусна диария

* I-ELISA/B-ELISA (indirect/blocking enzyme-linked immunosorbent assay) – серологичен метод за определяне наличието на антитела срещу вируса в отделни серумни проби.
* PCR - (polymerase chain reaction) – молекулярен метод за определяне наличие на генома на вируса. Изпълнява се върху кръвни (цяла кръв, органни проби)

Методите се изпълняват, съгласно чл. 6 и Приложение III от Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест“ за някои болести от списъка и нововъзникващи болести.

**6. Измерими цели за постигане в периода за изпълнение на мерките в програмата[[3]](#footnote-3)**

|  |  |  |  |
| --- | --- | --- | --- |
| **Показател (за цялата страна)** | **2022** | **2023** | **2024** |
| Процент обекти, изпълняващи програми за придобиване на свободен статут | 50% | 60% | 75% |
| Процент от изпълняващите програми за придобиване на статут обекти, отговарящи на условията за получаване на статут  | – | – | 30% |
| Индикативен процент на серопреваленция (на ниво обект) | 15% | 10% | 5% |

**7. Свързани документи и полезни връзки**

- Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) и делегираните актове и актовете за изпълнение към него;

- Закон за ветеринарномедицинската дейност;

- Регламент за изпълнение (ЕС) 2018/1882 на Комисията от 3 декември 2018 година за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка;

- Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута свободен от болест за някои болести от списъка и нововъзникващи болести;

- Наредба 44 за ветеринарномедицинските изисквания към животновъдните обекти;

- Данни за свободни статуси на държави членки на ЕС по отношение на трите болести - Регламент за изпълнение (ЕС) 2021/620 на Комисията от 15 април 2021 година за установяване на правила за прилагането на Регламент (ЕС) 2016/429 на Европейския парламент и на Съвета във връзка с одобряването на статута свободен от болест и на липсата на имунизационен статут на някои държави членки или зони или компартменти от тях по отношение на определени болести от списъка и одобряването на програми за ликвидиране на тези болести от списъка.

[https://www.bfsa.bg/bg/Page/animal\_diseases\_zoonoses/index/animal\_diseases\_zoonoses/](https://www.bfsa.bg/bg/Page/animal_diseases_zoonoses/index/animal_diseases_zoonoses/%D0%91%D0%BE%D0%BB%D0%B5%D1%81%D1%82%D0%B8%20%D0%BF%D0%BE)

<https://www.oie.int/standard-setting/terrestrial-manual/access-online/>

**8. Исторически и епидемиологични данни**

<https://www.bfsa.bg/bg/Page/epi_data/index/epi_data/>

**9. Приложение**

Основни елементи на План за оздравяване на стопанството и биосигурност

Ежегодно до края на м. януари ОДБХ представя пред ЦУ на БАБХ списък с обектите с одобрени планове за оздравяване и биосигурност, а самите планове се качват във ВетИС към съответния обект. Плановете трябва да съдържат следното:

- Обща информация за обекта и отглежданите животни (в т.ч. предназначение);

- Технология на отглеждане и технологична свързаност

- Информация за основните движения от и към обекта (на живи животни, фуражи, мляко, СЖП и др.)

- Информация за репродуктивен цикъл

- Мерки за биосигурност, въведени в стопанството (в т.ч. и схема на обекта)

- Информация за прилагане на ваксинация срещу IBR-IPV и BVD

- Мерки при констатиране на положителен резултат:

* EBL:

 - чрез незабавно отстраняване на положителните животни от стадото и насочване за клане/умъртвяване по хуманен начин (за сметка на собствениците) или

- чрез изолиране на положителните животни и насочване за клане на по-късен етап. Изхранване на телетата с мляко от здрави крави.

* IBR-IPV и BVD:

 - чрез прилагане на ваксинация[[4]](#footnote-4)

или

- чрез отстраняване на положителни животни от стадото (за сметка на собствениците).

1. Сборни млечни проби за EBL–. oт стада с до 80 млечни животни се взема една сборна млечна проба от 50 мл. От стада с до 200 млечни животни – три сборни млечни проби, от стада с до 300 млечни животни – четири сборни млечни проби и т. н. В стада с повече от 100 млечни животни, цялото стадо се разделя на групи от по 80 животни. След издояване на първата група от 80 животни се взема сборна млечна проба от хладилната вана за тази група животни. От всяка следваща група от по 80 животни се взема индивидуално от всяко животно по 10 -15 мл. мляко в общ съд. От така полученото сборно мляко се взема сборна млечна проба от 50 мл., за тази група животни. Така последователно се вземат сборни млечни проби от всяка група от по 80 животни в цялото стадо. Сборните млечни проби от по-големи стада могат да се вземат в рамките на няколко дни. [↑](#footnote-ref-1)
2. Сборни млечни проби за IBR – до 50 бр. животни [↑](#footnote-ref-2)
3. Целите на програмата подлежат на преразглеждане след добиване и анализ на информация за здравния статус на стадата след извършване на надзор през първата година на прилагането ѝ [↑](#footnote-ref-3)
4. Следва да се имат предвид изискванията на Делегиран регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута свободен от болест за някои болести от списъка и нововъзникващи болести относно добиването на свободен статус, както и изискванията на Делегиран регламент (ЕС) 2020/688 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания във връзка с движението в рамките на Съюза на сухоземни животни и на яйца за люпене при движение на пратки [↑](#footnote-ref-4)